Source: https://www.riigiteataja.ee/akt/12826488
Timestamp: 2020-07-15 09:59:29+00:00
Document Index: 1232639

Matched Legal Cases: ['§ 1', '§ 2', '§ 6', '§ 6', '§ 10', '§ 11', '§ 2', '§ 15', '§ 17', '§ 11', '§ 12', '§ 2']

Rahandusministri 23. aprilli 2004. a määruse nr 87 “Kauba riigi omandisse ülekandmise, samuti kauba tollijärelevalve all hävitamise kord” muutmine – Riigi Teataja
Rahandusministri 23. aprilli 2004. a määruse nr 87 “Kauba riigi omandisse ülekandmise, samuti kauba tollijärelevalve all hävitamise kord” muutmine
RTL 2007, 41, 703
Vastu võetud 03.05.2007 nr 31
§ 1. Rahandusministri 23. aprilli 2004. a määruses nr 87 «Kauba riigi omandisse ülekandmise, samuti kauba tollijärelevalve all hävitamise kord» (RTL 2004, 50, 867) tehakse järgmised muudatused:
1) määruse § 2 lõike 2 punkt 1 sõnastatakse järgmiselt:
« 1) hävitamise teostaja nimi, isiku- või registrikood, aadress, andmed tegevus- või asukohajärgses keskkonnateenistuses registreerimise kohta ja «Jäätmeseaduses» sätestatud juhtudel jäätmeloa number;»;
2) määruse § 6 lõike 2 punkt 2 tunnistatakse kehtetuks;
3) määruse § 6 lõige 4 sõnastatakse järgmiselt:
« (4) Kui kauba hävitamise kohta on teinud otsuse Veterinaar- ja Toiduameti või Taimetoodangu Inspektsiooni järelevalveametnik ning vastavalt õigusaktidele hävitatakse kaup tolli järelevalve all, lähtutakse lõikes 1 nimetatud otsuse tegemisel järelevalveametniku otsusest.»;
4) määruse § 10 tekst sõnastatakse järgmiselt:
«Hävitamise meetod peab välistama kauba taaskasutuselevõtu sama kaubana, olema otstarbekas ja vastama «Jäätmeseaduses» ja muudes õigusaktides sätestatud nõuetele.»;
5) määruse § 11 lõike 2 punkt 2 sõnastatakse järgmiselt:
« 2) hävitamise tagajärjel tekkinud jäätmete liigid vastavalt «Jäätmeseaduse» § 2 lõike 4 alusel kehtestatud Vabariigi Valitsuse määrusele ning jäätmete kogus ja jäätmekäitlustoimingud vastavalt «Jäätmeseaduse» § 15 lõike 7 ja § 17 lõike 2 alusel kehtestatud Vabariigi Valitsuse määrusele.»;
6) määruse § 11 lõige 4 sõnastatakse järgmiselt:
« (4) Kui kauba hävitamise otsus on tehtud Veterinaar- ja Toiduameti või Taimetoodangu Inspektsiooni järelevalveametniku otsuse alusel, saadetakse akti koopia ka hävitamise algatanud ametnikule.»;
7) määruse § 12 lõige 2 tunnistatakse kehtetuks.
§ 2. Määrus jõustub 2007. aasta 15. juunil.